Camioleum

Camioleum er en gruppe (slekt) av biller som hører til underfamilien punktøyekortvinger (Omaliinae) i den store familien kortvinger (Staphylinidae).

Utseende 
Små, ovale, blanke, brunrødlige kortvinger. Dekkvingene dekker hele bakkroppen, så de ser ikke ut som typiske kortvinger. Oversiden er fint og tett punktert. Antennene er ganske tynne, litt utvidet mot spissen, litt under halve kroppslengden. Hodet er kort og bredt med middelsstore, utstående fasettøyne. Pronotum er avrundet, mye bredere enn langt, midt i mellom hodet og dekkvingene i bredde. Dekkvingene er bredt rundede, med tett, ikke radvis punktering. Beina er nokså tynne, leggene på forbeina med en liten tann på innersiden.

Utbredelse 
Slekten er utbredt i Japan og Korea.

Systematisk oversikt 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien punktøyekortvinger (Omaliinae) Macleay, 1825
 Stammen Anthophagini Thomson, 1859
 Slekten Camioleum Lewis, 1893
 Camioleum choi Shin & Ahn, 2006
 Camioleum loripes Lewis, 1893

Referanser

Eksterne lenker 
 

Punktøyekortvinger
Biller formelt beskrevet i 1893
Japans insekter
Koreas insekter
Dyr formelt beskrevet av George Lewis